《慰张石山幼子亡》
宋代·卫宗武

无子虽可悲，有子未为喜。
断以释子言，莫非假合耳。
杜陵咏为麟，瑞物能有几。
昌黎谓之枭，恶德乃类是。
无之恐无后，有之亦为累。
苟非弗克肖，曷若听其逝。
颜路之亡回，宣尼之丧鲤。
此皆长而贤，痛甚于幼死。
夷甫虽尝云，情钟在我辈。
过哀亦奚为，巡有复生理。
子夏空失明，季札号知礼。
吾友方盛年，何忧乏良嗣。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。